Lassi Etelätalo (s. 30. huhtikuuta 1988) on suomalainen keihäänheittäjä. Hän edustaa Joensuun Katajaa ja häntä valmentaa Leo Pusa. Syksyyn 2013 saakka häntä valmensi Olavi Parjanen. Etelätalo on saavuttanut Kalevan kisoissa kultaa vuonna 2019 tuloksella 84,11 ja vuonna Kalevan kisat 2020 tuloksella 82,20, hopeaa vuonna 2014 ja pronssia vuonna 2017. Vuonna 2018 hän jäi neljänneksi tuloksella 75,77. Nykyisen ennätyksensä 84,98 hän heitti Joensuussa 24. heinäkuuta 2014. Etelätalo tuli neljänneksi Zürichin EM-kilpailuissa 2014 tuloksella 83,16. Kaudella 2015 hän kärsi loukkaantumisista ja palasi kilpakentille vasta vuoden 2016 syyskuussa.